Žarėnų Minijos pagrindinė mokykla

Telšių rajono Žarėnų „Minijos“ pagrindinė mokykla – buvusi dieninė, savarankiško mokymosi bendrojo lavinimo mokykla Žarėnuose (Telšių raj.), Mokyklos g. 7, vykdžiusi pradinio, pagrindinio, vidurinio ir papildomo ugdymo programas. Įstaigos kodas 190581969. Dabar tai Telšių Atžalyno progimnazijos skyrius.

Istorija 

Nuo 1805 m. minima parapijinė mokykla, 1865 m. įsteigta valdinė mokykla. 1885 m. veikė slapta lietuviška mokykla. Iki 1946 m. veikė pradinė mokykla, 1946–1949 m. – progimnazija, 1949–1953 m. – septynmetė mokykla, nuo 1953 m. – vidurinė mokykla. 1962 m. atidaryta naujoji  Žarėnų vidurinė mokykla. 2015 m. tapo pagrindine mokykla, 2019 m. – Telšių Atžalyno progimnazijos skyriumi.

Direktoriai 
 2001 m. Saulius Damanskis, 1984 m. laidos abiturientas
 2007 m. Romualdas Sipavičius
 2017 m. Tomas Ubartas

Žymūs mokiniai 
 Albina Bumblauskienė, provizorė
 Kazys Sivickis, technologijos mokslų daktaras, hidrotechnikos inžinierius
 Bronius Dobrovolskis, Vilniaus universiteto docentas, lietuvių kalbos vadovėlių autorius
 Stasys Uosis, Ekonomikos mokslų kandidatas, profesorius.
 Juozas Girdvainis, žurnalistas.
 Pranas Rumbutis, nusipelnęs žemės ūkio darbuotojas, rašytojas.
 Jolanta Psiola, Rusijos respublikos Maskvos miesto aukščiausios kategorijos matematikos mokytoja, liaudies menininkė.
 Almis Grybauskas, poetas – vertėjas.
 Antanas Kalvaitis, Alytaus apskrities policijos viršininkas. Alytaus miesto policijos viršininkas.
 Algirdas Linkus, „Apskaitos, audito ir mokesčių aktualijų“ savaitraščio vyriausiasis  redaktorius.
 Ginta Damanskytė, Liaugminienė – Žurnalų „Namie“, „Mamos žurnalas“ redaktorė.
 Ričardas Kiaurakis, SBA baldų koncerno generalinis direktorius.
 Rasa Rapalytė, aktorė, dainininkė.
 Egidijus Rumbutis, Lietuvos seimo pirmininko patarėjas teisės klausimais.

Mokyklos himnas 
 Baltuose rūmuose jaunystės juokas aidi,
 Vedžioja raidę vaikiška ranka.
 Ne vieną kartą jau gyveniman išleido
 Baltoji gulbė – mūsų mokykla.

Priedainis: Šauks mus Minijos kloniai

Ir gimtųjų laukų žaluma.

Neš į saulėtą tolį,

Švies ir šildys mokyklos dvasia.

 Baltuose rūmuose pirmoji meilė gimė,
 Čia mūs didžių darbų pradžių pradžia.
 Lyg motina ji visados mus kantriai gynė
 Ir davė viltį vėl sugrįžti čia.

Priedainis: Šauks mus Minijos kloniai

Ir gimtųjų laukų žaluma,

Neš į saulėtą tolį,

Švies ir šildys mokyklos dvasia.

Nuorodos 

 Mokyklos svetainė

Žarėnai
Telšių rajono savivaldybės mokyklų skyriai